ET Euroopa Liidu Teataja C 180/20

Prantsuse valitsuse teatis vastavalt Euroopa Parlamendi ja nõukogu direktiivile 94/22/EÜ süsivesinike geoloogilise luure, uurimise ja tootmise lubade andmis- ja kasutamistingimuste kohta

(Teatis vedelate või gaasiliste süsivesinike uurimise ainuõigusliku tegevusloa ehk nn Moselle'i loa laiendamise taotlemise kohta)

(EMPs kohaldatav tekst)

(2007/C 180/10)

Oma avaldusega, mille saabumiskuupäev on 17. jaanuar 2007, parandatult 13. märts 2007, taotleb East Paris Petroleum Development Ltd, kelle asukoha aadress on Wembley Point, 1 Harrow Road, Wembley, Middlesex, HA9 6DE (United Kingdom), viieks aastaks ainuõigust uurida vedelaid või gaasilisi süsivesinikke (nn Moselle'i luba) alal, mille pindala on ligi 6 011 km2 ja mis osaliselt hõlmab Meurthe-et-Moselle'i, Meuse'i, Moselle'i ja Vosges'i departemange.

Kõnealune tegevusluba kehtib järgmiste geograafiliste koordinaatidega maa-alal, kusjuures algmeridiaaniks on Pariisi meridiaan.

Punktid Pikkuskraad Laiuskraad A 4,60° E 54,60° N B 3,90° E 54,60° N C 3,90° E 54,50° N D 3,70° E 54,50° N E 3,70° E 53,90° N F 4,00° E 53,90° N G 4,00° E 53,80° N H 5,00° E 53,80° N I 5,00° E 54,00° N J 5,20° E 54,00° N K 5,20° E 54,30° N L 5,10° E 54,30° N M 5,10° E 54,40° N N 5,00° E 54,40° N O 5,00° E 54,30° N P 4,70° E 54,30° N Q 4,70° E 54,20° N R 4,50° E 54,20° N S 4,50° E 54,30° N T 4,60° E 54,30° N U 4,60° E 54,40° N V 4,50° E 54,40° N W 4,50° E 54,50° N X 4,60° E 54,50° N

Kõnealusest alast on välja jäetud järgmine piirkond:

Forcelles'i kontsessiooni ala (20 km2)

Punktid Pikkuskraad Laiuskraad AA 4,60° E 53,85° N AB 4,14° E 53,85° N AC 4,14° E 53,84° N AD 4,12° E 53,84° N AE 4,12° E 53,81° N AF 4,20° E 53,81° N

Taotluste esitamine

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 artiklites 4, 5 ja 6 (Prantsuse Vabariigi Teataja, 3.6.2006).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises süsivesinike kaevandamisõiguse kohta Prantsusmaal” (avaldatud Euroopa Ühenduste Teatajas C 374, 30.12.1994, lk 11) ja kinnitatud ministri määrusega nr 2006-648 kaevandamise ja maa-aluse ladustamise õiguse kohta. Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsuse asutused said kätte esialgse taotluse, seega hiljemalt 17. jaanuariks 2009.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta ministri määrusest nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3.6.2006).

Täiendavat teavet selle kohta võib saada ökoloogia-, arendus- ja säästva arengu ministeeriumist (energia- ja tooraineosakond, energia- ja mineraalressursside talitus, kaevandusalase seadusandluse büroo), ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), aadress: 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02, faks: (33) 144 97 05 70].

Eespool nimetatud õigusaktide sätetega saab tutvuda veebilehel:

Légifrance http://www.legifrance.gouv.fr